Diari Oficial de la Generalitat Valenciana


Sumari del DOGV 359, del 02-04-1986 (1986/805977)

ORDRE de 3 de març de 1986, de la Conselleria d'Agricultura i Pesca, per la qual s'estableixen Mitjançant l'Institut de Cooperativisme Agrari Valencia subvencions per millorar la formació i capacitació professional del personal dependent de les cooperatives de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   359

Data del DOGV
:   02-04-1986

Secció del DOGV
:   ALTRES DISPOSICIONS

Número del document
:   1986/805977


Data del document
:   03-03-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 3 de març de 1986, de la Conselleria d'Agricultura i Pesca, per la qual s'estableixen mitjançant l'Institut de Cooperativisme Agrari Valencià, subvencions per millorar la formació i la capacitació professional del personal dependent de les cooperatives de la Comunitat Valenciana.  
Per Decret 198/1985, de 23 de desembre, del Consell de la Generalitat Valenciana, es disposa l'aprovació de diverses actuacions conduents a la modernització del sector agrari valencià. Aquesta modernització necessària no pot dar-se a terme si les cooperatives, que són un dels instruments més idonis per aconseguir aquesta finalitat, no disposen d'una eficàcia empresarial i societària adequada.   
Amb aquesta finalitat, la Conselleria d'Agricultura i Pesca considera d?interés màxim dona r suport a l'organització i desenvolupament per part de les cooperatives de plans de formació, així com la realització d'activitats orientades a una preparació tècnica adequada, administrativa i gerencial del personal que en depén.   
En atenció d'aquests motius, i de conformitat amb el que s'estableix en la Disposició Final Primera del Decret 198/1985 de 23 de desembre.   
ORDENE:  
Article Primer  
La Conselleria d'Agricultura i Pesca fomentarà la professionalització del personal de les Cooperatives Agràries i Cooperatives de Treball Associat de producció agrària de la Comunitat Valenciana mitjançant les següents ajudes tècniques i econòmiques per a la formació dels socis i del personal dependent d'aquelles en matèries d'interés cooperatiu agrari.   
Ajudes a la Realització d'Activitats Formatives.   
Article Segon  
La Conselleria d'Agricultura i Pesca subvencionarà la realització d'activitats de formació del personal de les cooperatives. Amb aquest efecte s'entendrà per personal de la cooperativa, tant els socis, com aquells que sense ser-ho mantinguen algun tipus de relació laboral amb aquesta.   
Article Tercer  
Podran ser beneficiaris d'aquestes subvencions les Cooperatives Agràries i Cooperatives de Treball Associat de producció Agrària que tinguen el domicili situat a la Comunitat Valenciana.   
Tindran preferència per a la concessió d'aquestes subvencions, aquelles Cooperatives Agràries que tinguen la qualificació d'Agrupacions de Productors Agraris (APAS).   
Article Quart  
Les cooperatives que complesquen els requisits establerts en l'article anterior, podran ser subvencionades per a la realització de les activitats següents:   
a) Organització directa per les mateixes cooperatives, de cursos de formació, jornades i viatges d'estudi.   
b) Realització de cursos, seminaris i jornades deformació del personal, organitzats per altres entitats, públiques o privades, tant a Espanya com a l'estranger.   
c) Realització d'estades d'aprenentatge, en cooperatives del mateix sector, tant nacionals com estrangeres, amb la finalitat de millorar-ne la qualificació professional del personal i de contribuir al desenvolupament econòmic de la cooperativa.   
Article Cinqué  
Les entitats que vulguen acollir-se a les subvencions establertes en la present Ordre hauran de presentar a la Conselleria d'Agricultura i Pesca, la sol·licitud d'ajuda junt amb el següents documents:   
- Justificants que acrediten el compliment per part de la cooperativa sol·licitant de les obligacions fiscals i amb la Seguretat Social.   
- Proposta de despeses originades per l'organització o realització de les activitats formatives previstes en l'article quart de la present Ordre.   
- Per a les activitats previstes en els paràgrafs a) i b) de l'article quart, haurà de presentar-se també el Programa del curs, viatge o jornada a realitzar.   
Article Sisé  
Les subvencions tindran les següents quanties i límits:   
a) Per a la realització dels cursos i jornades assenyalades en l'article quart a), les ajudes podran arribar al 100% del cost del professorat, material didàctic i d'altres despeses d'ensenyament, quan es considere d'interés màxim per al desenvolupament cooperatiu valencià la realització dels susdits cursos o jornades.   
Quan l'activitat formativa organitzada per la cooperativa consistesca en la realització de viatges col·lectius d'estudis en els quals participen més de 20 persones, la quantia assenyalada anteriorment s'incrementarà amb una ajuda de 80 pessetes per quilòmetre realitzat sense que puga superar-se per raó del transport la quantia màxima d'un milió de pessetes.   
b) Per a la realització de les activitats esmentades en l'article quart b), la subvenció no podrà arribar a més de tres persones per cooperativa ni superar la quantia màxima de 250.000 pessetes per cooperativa, i consistirà:   
- En una ajuda del 50% de les despeses d'inscripció o matriculació en els curs, seminari o jornades a realitzar.   
- Si per al desenvolupament d'aquestes activitats es requeria el desplaçament de les persones interessades, les ajudes s'incrementarien en:   
-14 pessetes per quilòmetre realitzat.   
- El 50% de les despeses d'allotjament ocasionades, amb una quantia màxima de 2.000 pessetes per dia i persona.   
-1.000 pessetes per persona i dia en concepte de manutenció.   
c) Per a la realització de les estades d'aprenentatge contemplades en l'article quart c), la quantia de la subvenció, que no podrà afectar a més de tres persones per Cooperativa ni superar la xifra màxima de 250.000 pessetes per cooperativa consistirà en:   
-17 pessetes per quilòmetre realitzat.   
- Una ajuda del 50% de les despeses d'allotjament amb una quantia màxima per persona de 2.000 pessetes per dia.   
-1.000 pessetes per persona i dia en concepte de manutenció.   
Article Seté  
Per a la justificació escaient de les subvencions concedides, les cooperatives beneficiàries hauran d'acreditar:   
a) Per a les activitats descrites en l'article 4 a) Documents justificatius de les despeses realitzades amb motiu de l'organització del curs, jornada o viatge d'estudis.   
- Quan l'activitat realitzada consistesca en un viatge d?estudis, haurà de presentar-se relació nominal dels assistents, amb expressió del DNI i signatura al marge d'aquells. El Secretari de l'entitat acreditarà la condició de soci dels assistents, o la relació d'aquests amb la cooperativa, segons corresponga.   
b) Per a les activitats descrites en l'article 4 b):   
- Documents acreditatius del pagament dels drets d'inscripció o matriculació.   
- Certificat d'assistència expedit per l'entitat organitzadora.   
- Documents justificatius de les despeses d'estada i de desplaçament, si bé aquests últims podran ser substituïts per una declaració del Secretari de l'entitat interessada quan el personal desplaçat no haja utilitzat transport públic El Secretari de l'entitat haurà d'acreditar també el caràcter de personal de la cooperativa dels assistents.   
c) Per a les activitats descrites en l'article 4 c):   
- Certificat de l'entitat cooperativa on s'ha realitzat l'estada d'aprenentatge, que acreditarà la realització i durada d'aquest.   
- Els mateixos documents justificatius de despeses d'estada, desplaçament i condició dels assistents que s'esmenten en el paràgraf b) in fine del present article.   
Article Vuité  
Obtinguda la subvenció sol·licitada, si es comprovava amb posterioritat que les activitats la realització de les quals s'ha acreditat o les despeses ocasionades per aquestes no corresponien amb la realitat, la cooperativa haurà de tornar l'import de la subvenció. Amb aquest efecte haurà de garantir aquest últim mitjançant aval bancari o altre tipus de garantia que es considere suficient.   
Ajudes a la Formació de Nous Diplomats.   
Article Nové  
La Conselleria d'Agricultura i Pesca mitjançant l'Institut de Cooperativisme Agrari Valencià promourà, en la forma que legalment procedesca, l'organització conjunta amb Entitats públiques d'ensenyament, de cursos i activitats destinades a la formació, perfeccionament i especialització de personal en els aspectes tècnics, administratius o de gestió de les cooperatives.   
Article Deu  
Podran ser beneficiaris d'aquestes subvencions les Cooperatives Agràries i les Cooperatives de Treball Associat de producció agrària, així com les Unions i Federacions que tinguen el domicili social a la Comunitat Valenciana.   
Article Onze  
Els cursos i activitats formatives que seran dirigides als gerents, tècnics especialistes i altres treballadors qualificats al servei de les cooperatives, tindran per objectius la formació, perfeccionament i especialització d'aquests en matèries relatives a:   
- Direcció, gestió, funcionament i control de la cooperativa.   
- Direccions comercial i tècnica.   
- Administració i comptabilitat.   
- Feines professionals qualificades.   
Article Dotze  
L'Institut de Cooperativisme Agrari Valencià junt amb el centre o Organisme concertat, realitzarà les oportunes convocatòries en les quals s'exposaran les característiques i circumstàncies dels cursos a celebrar i els ensenyaments a impartir, així com les condicions que hauran de reunir els aspirants a participar-hi com a alumnes, les ajudes que, si pertoca, podran fruir i els sistemes de selecció i verificació dels coneixements adquirits.   
Article Tretze  
La Cooperativa beneficiada per la subvenció haurà d'acreditar en tot cas el compliment de les propies obligacions, tant les fiscals com aquelles amb la Seguritat Social.   
Article Catorze  
El personal format en els cursos als quals es refereixen les disposicions anteriors obtindrà en superar les proves finals del període formatiu el certificat o diploma acreditatiu corresponent.   
DISPOSICIO FINAL  
La present Ordre entrarà en vigor el dia de la publicació en el Diari Oficial de la Generalitat Valenciana.   
València, 3 de març de 1986.   
El Conseller d'Agricultura i Pesca,  
LLUIS FONT DE MORA I MONTESINOS